
După primul război mondial societatea românească s-a confruntat cu o serie de 
probleme rezultate ale procesului complex de adaptare democratică legislativă şi 
administrativă a noilor realități teritoriale, sociale, economice şi etnice survenite după 
Marea Unire. Integrarea noilor provincii a impus, într-o primă etapă, depăşirea 
greutăților şi consecinţelor războiului dar mai ales relansarea procesului de 
dezvoltare/moderizare a ţării”. Societatea românească greu încercată de efortul de 
război, dar mai ales, soldaţii întorşi de pe front cu o „nouă conştiinţă de sine, aşteptau 
cu nerăbdare reformele promise în vara lui 19177. Scăpată de ororile războiului 
societatea visa la o nouă Românie în care să nu mai existe abuz, corupției şi 
politicianism, la un nou cadru legislativ care să anuleze vechile inegalităţi, la un nou 
organism statal bazat, în primul rând, pe sentimentul de apartenenţă, participare 
efectivă şi solidaritate națională”. Reforma agrară şi introducerea sufragiului universal 
au determinat modificări substanțiale în fizionomia social-politică şi economică a 
țării, accelerând ritmul de desfăşurare a procesului de modernizare şi dezvoltare a 
structurilor instituționale democratice ale României interbelice. Atât reforma agrară, 
care s-a făcut în baza unei masive exproprieri, cât mai ales acordarea votului universal 
au permis intrarea în viaţa politică a unor noi segmente sociale, ignorate până atunci, 
care au erodat temelia economică şi politică a marilor proprietari funciari grupaţi, cu 
precădere, în partidele conservatoare. Cele două reforme contribuie esenţial la 
reconfigurarea vieţii noastre social-politice şi produc serioase mutații la nivelul 
dinamicii vieții politice româneşti, respectiv, asupra regimului politic dintre cele două 
războaie mondiale. 

De asemenea, grupările politice trebuiau să se plieze pe noile realități, să 
redirectioneze mesajul politic către categorii mai largi ale populației, trebuiau să-şi 
modifice discursul politic să promită lichidarea corupției în administrație, pedepsirea 
profitorilor de război şi stabilirea răspunderilor“. 

După Marea Unire, aşteptările şi speranţele românilor erau considerabile şi 
acut reclamate/vehiculate în presă, întruniri politice, societăți culturale şi asociaţii 
civice. Totodată, cu elanul şi idealismul specific vârstei, aceste credinţe într-un viitor 


! Istoria Românilor, vol. VIII, România Întregită (1918-1940), coordonator prof.univ.dr. loan Scurtu, 
Bucureşti, 2003, p. 31. 

Ne referim la modificările Constituției din iunie 1917 când s-a statuat votul universal şi s-a promis o 
dreaptă împroprietărire täranilor-soldati. 

loan Scurtu, Gheorghe Buzatu, Istoria Românilor în secolul XX (1918-1948), Bucureşti, Editura 
Paideia, 1999, p. 23 şi urm. 

“Alexandru Averescu, Răspunderile, Iaşi, Editura Ligii Poporului, 1918 (ediţia a I-a, C. Schifimet, 
Bucureşti, 1919), passim, loan Scurtu, Din viața politică a României. Întemeierea şi activitatea 
Partidului Ţărănesc, 1918-1926, Bucureşti, Editura Litera, 1975, p. 28. 

mai bun erau mult mai vehement exprimate în rândurile tineretului întors de pe front 
sau intrat, nu de mult timp pe băncile facultăţilor”. Universitățile din Iaşi şi Bucureşti 
aveau să se confrunte cu un număr record de studenți proveniți din provinciile alipite 
în anul 1918. La cea mai veche universitate românească, la laşi numărul studenților a 
crescut, ajungând de la 335 în anul 19146, la peste 3.000 în anul universitar 1918- 
19197. La Universitatea bucureşteană s-a înregistrat, de asemenea, o creştere a 
numărului de studenţi de peste 600% în mai putin de două decenii“. Pătrunderea în 
universități a mai multor studenți ce aparțineau minorităţilor naționale, în special, 
celei evreieşti, dar mai ales faptul că în diferite situații aceştia manifestau pe față 
simpatiile comuniste, a determinat diverse reacții la nivelul studenţilor români. 
Totodată, statistice consultate demonstrează că, minoritatea evreiască deţinea o 
pondere relevantă din totalul doctorilor, licentiatilor şi diplomaților universitari. 
Anuarul Statistic al României arată că în anul universitar 1935/1936, dintr-un total de 
4.700 de doctori, licentiati şi diplomaţi universitari, 468 erau evrei, adică aproape 
10%, iar în 1936/1937, dintr-un total de 5.073 de absolvenţi, 521 erau evrei, ceea ce 
reprezintă mai mult de 10%. În ceea ce priveşte numărul studenţilor, în anul 
universitar 1933/1934, dintr-un număr total de 29.907 studenţi, 9.981 erau evrei, 
adică, 33,3%. Anul 1934 reprezintă maximul de referință al prezenței elementului 
universitar evreiesc deoarece după anul universitar 1934 s-a înregistrat o scădere a 
numărului studenţilor evrei, astfel că, în 1936/1937, dintr-un număr de 25.650 de 
studenți, doar 2. 141 erau evrei, adică 8,3%. Cele mai populate centre universitare cu 
evrei au fost laşi şi Cernăuţi”. O. statistică întocmită de Em. Vasiliu-Cluj la 1920 
indica numărul mare de studenţi de la aceste două universități. Astfel, la Universitatea 
din Cernăuţi, la Facultatea de Farmacie, în semestrul de vară erau 174 de români şi 
574 de studenţi evrei, iar la Facultatea de Drept — funcţie de religia declarată — erau 
237 de ortodocşi (români şi ruteni), 98 catolici; 26 luterani, 506 mozaici şi 31 studenţi 
de alte religii". La Universitatea ieseanä, numărul de studenţi evrei era, de asemenea, 
considerabil. La Facultatea de Medicină: 547 români şi 831 evrei; la Farmacie: 97 
români şi 299 evrei; la Facultatea de Litere: 351 români şi 100 evrei; la Drept: 1743 
români şi 370 evrei, iar la Facultatea de Științe: 722 români si 321 evrei"! 

Radiografia de mai sus era îngrijorătoare pentru oamenii politici cu vederi 
nationaliste, deoarece în opinia lor, şcoala era un laborator de formare al elitei de 
mâine a României Mari. In acest sens A.C. Cuza si Ion Gävänescu, profesori 
universitari ieşeni, trăgeau un semnal de alarmă asupra compoziției etnice si a 
sentimentelor patriotice a viitoarei clase conducătoare si asupra culturii nationale a 


5 Ioan Scurtu, Gheorghe Buzatu, op. cit., p. 29-32. 

Direcția Judeţeană a Arhivelor Nationale Iaşi (în continuare D.J.A.N.I.), fond Universitatea Iaşi - 
Rectorat, dosar 1003/1922, f. 428. 

$ Ibidem, dosar 893/1918, f 85. 

5 Armin Heinen, Legiunea „Arhanghelul Mihail”. Mişcare socială şi organizaţie politică. O 
contribuţie la problema fascismului international, Bucureşti, Humanitas, 1999, p. 110 (ediţia originală, 
München, 1986). 

? Ibidem, p. 264. 
10Corneliu Zelea Codreanu, Pentru legionari, vol. I, Sibiu, Editura Partidului „Totul pentru Țară”, 
Tipografia Vestemean, 1936, p. 97-100. In cartea sa, Corneliu Codreanu analizează problema Şcolii 
româneşti apelând la datele statistice publicate de Em. Vasiliu-Cluj în Situaţia demografică a României, 
Bucureşti, 1923. 

! Ibidem. 

statului national-unitar, rod al sacrificiilor seculare a poporului român'?. Situaţia 
etnică a celor două universităţi moldoveneşti explică geneza curentului naţionalist 
creştin în mediul studenţesc şi considerentele mişcării, puse sub egida lozincii 
numerus clausus, din decembrie 1922 

Raportul organelor de Siguranţă subliniază faptul că studenţii nationalisti 
provin, cu precădere, de la Facultatea de Drept şi de la Facultatea de Medicină. 
Retinem, în acest context, statistica privind apartenenţa regională şi etnică a 
studenților de la Facultatea de Medicină din laşi. Astfel, în anul întâi, din 456 de 
studenți înscrişi, 342 erau din noile provincii, şi marea lor majoritate din Basarabia şi 
Bucovina. Dintre aceştia, o mare parte erau evrei. In anul doi erau 207 studenți, din 
care mai multi de jumătate — 144 — erau din afara Vechiului Regat; în anul al treilea 
din 266 de studenţi, 160 erau din Basarabia şi Bucovina; în anul patru din cei 49 de 
studenţi doar 8 erau din noile teritorii (din Basarabia), în anul cinci, din cei 75 de 
studenţi, 22 erau din Basarabia, unul din Bucovina şi trei din Transilvania 

In acest context descris de creşterea numerică a studenţilor evrei s-a produs o 
acutizare a ostilitätii studenţilor români față de cei evrei, multi dintre ei cu declarate 
simpatii de stânga şi chiar bolşevice. Studenții români s-au plasat instinctiv la dreapta, 
îmbrăţişând ideile nationaliste şi sub influența unor profesori nationalisti de la 
Universitatea ieşeană. Activitatea Cercului Studenților Basarabeni de la Universitatea 
ieşeană, asociaţie condusă de Timotei Marin, Th. Väscäuteanu, d-ra Cernäuteanu, 
fraţii Derevici, d-ra Matievici, Ceaico- Ceaicovski ri socialistă şi apoi. afiliată 
deschis la Internaționala a III-a de la Moscova, a provocat prima ciocnire serioasă cu 
elementele studentimii nationaliste române, reorganizată de C. Codreanu”. Alături 
de documentele existente în arhiva Universităţii din laşi, fondul „Rectorat”, glisajul 
spre stânga bolşevică a unui segment important al studentimi de peste Prut a fost 
perceput şi clasat de organele informative într-o sinteză a Biroului General de 
Siguranţă din Basarabia din 24 noiembrie 1931. Materialul informativ, conceput în 
urma agitatiilor nationaliste şi antievreieşti de pe parcursul anilor 1930 şi 1931, face 
un scurt istoric al începuturilor mişcării naționaliste la Universitatea ieşeană şi modul 
în care a penetrat curentul cuzist (Liga Apărării Naţionale Creştine) şi mai apoi 
Legiunea Arhanghelul Mihail în Basarabia. Documentul arată că: „...mişcarea 
condusă de Dl. Profesor A.C. Cuza prinde rădăcini tot mai temeinice în Vechiul 
Regat şi prin intrarea în mişcarea lui a lui Corneliu Codreanu cu o serie întreagă de 
colegi de la Universitatea din laşi [fapt care] întăreşte simţitor organizația şi ea se 
transformă în 1923 în „Liga Apărării. Astfel, universităţile, dar, în special, facultățile 


1 Ibidem, p. 102-106. 

3 Vezi A.C. Cuza, Mişcările studenţeşti si cauzele lor, Bucureşti, Tipografia şi legătoria de cărți 
„„Deliormanul”, 1925, passim; idem, Numerus clausus, Bucureşti, Editura Ligii Apărării Naţional 
Creştine, 1924, p. 2 şi urm. De referință rămâne şi discursul profesorului universitar ieşean, rostit de la 
tribuna Parlamentului şi care argumentează necesitatea aplicării principiului numerus clausus în 
universitățile româneşti, după modelul practicat în Ungaria, încă din septembrie 1920 (Minorităţi 
naţionale din România. 1918-1925. Documente, coord. loan Scurtu şi Liviu Boar, Bucureşti, 1995, p. 
721- 723); G. Asandului, „A.C. Cuza. Politică si cultură, Iaşi, Editura Fides, 2007, p. 137. 

14 DJANI, fond Rectorat,dosar. 1000/1922, f. 286. 
15 Lista cu numele liderilor Cercului Studenţilor Basarabeni, consemnată de documentul amintit a fost 
completată conform procesului verbal nr. 51 a şedinţei Senatului Universităţii din laşi din 13 decembrie 
1919 prin care se validau alegerile Comitetului Cercului Studenților Basarabeni. Vezi DJANI, fond 
Rectorat, dosar. 897/1919 , f. 492. 

16 Arhiva Naţională a Republicii Moldova (ANRM), fond 680, Inv.1, dos. 3457 (ID), f. 672. 

de Drept si Medicinä au devenit centre de agitatie nationalistä, antibolsevicä” . n 


Totodată, resuscitarea naționalismului în mediul universitar românesc s-a 
dovedit a fi în strânsă legătură cu mişcările similare din statele vecine. În Ungaria, 
după răsturnarea regimului Bela Kun, care amenintase cu bolsevizarea tării, în 
septembrie 1920, a fost adoptat în învățământ principiul „Numerus clausus”!5, iar în 
Cehoslovacia ca reacţie la numirea unui rector evreu în fruntea Universităţii din 
Praga, studentimea pragheză a manifestat zgomotos, reuşind în cele din urmă 
demiterea acestuia de către minister. Astfel de mişcări apar după primul război 
mondial şi în Austria, Polonia şi Lituania 

Disputa dintre studenții români şi cei evrei s-a radicalizat în cadrul cercurilor 
studenților medicinişti. Tensiunile acumulate în sălile de curs, la seminarii şi în sălile 
de disectie amenințau să declanşeze un conflict deosebit de violent. Scânteia acestui 
conflict între studenții români şi evrei, a apărut în condiţii cu totul spontane la Cluj, la 
Institutul de Anatomie al Facultăţii de Medicină, în data de 29 noiembrie 1922. 
Disputa a pornit de la aducerea şi expunerea în sala de disectie a cadavrului unui 
evreu. La vederea acestuia studenţii israeliți s-au revoltat şi au părăsit sala de disectie, 
solicitând predarea cadavrului comunităţii locale.”. Comportamentul sfidätor al 
studenților evrei a determinat imediat reacţia colegilor lor creştini, care au declarat că 
refuză să intre în sala de disectie fără o reglementare clară privind originea şi 
confesiunea cadavrelor supuse disectiei, ca material didactic’! . În acest sens studenții 
medicinişti au adresat şi un memoriu rectorului I. lacobovici, cerând pe 
proportionalitätii cadavrelor destinate disecției”?. Vestea incidentului de la Cluj”, 
răspândit în întreaga ţară stârnind reacții virulente în rândurile studenților români, pia 
practic, mişcarea studenţească va căpăta amploare şi consistență prin implicarea 
studentimii ieşene şi a unor cadre universitare de la Iaşi. Sub impresia evenimentelor 
de la Cluj, în capitala Moldovei, tulburările studenţeşti au demarat la 5 decembrie 
1922, când sediile ziarelor Opinia şi Lumea, de orientare comunistă, au fost devastate 
şi ziarele arse“. La 6 decembrie, în Sala Pasilor Pierduti, o adunare a studenților 
ieşeni a formulat o serie de cereri adresate Rectoratului? . Petitia studentilor prevedea 
introducerea principiului numerus clausus în universitate, săli de disectie destinate 
special studentilor evrei, eliminarea acestora din cămine”. La întrunirea studenţească 
a participat, şi rectorul Universităţii care a încercat domolească spiritele agitate ale 
studentilor”. Deşi disputa a început la Universitatea din Cluj, numărul mare al 
studenţilor evrei de la Universitatea ieseanä, lipsurile materiale, spațiul limitat de 
cazare, insuficiența sălilor de curs şi a materialului didactic, au creat o stare de 
nemulţumire în rândurile studenţilor români de la Facultatea de Medicină din laşi, 
unde aceştia au fost sprijiniți şi consiliati în acţiunile lor revendicative de către 


M 1, Ibidem. 
1, Nicolas M. Nagy-Talavera, Fascismul în Ungaria şi România, Bucureşti, Editura Hasefer, 1996, p. 96. 
19 Armin Heinen, op.cit., p. 111. 
20 Thidem, p. 111-112; Înfrăţirea, Cluj, an II, nr. 671, 30 noiembrie 1922, p. 2. 
2! infräfirea, Cluj, an M, nr. 671, 30 noiembrie 1922, p. 2. 
3. Ibidem. 
* Aurora din 2 decembrie 1922. 
z ^; Opinia, Iaşi, an XIX, nr. 4662, 8 decembrie 1922, p. 4. 
?5 Lumea, din 9 decembrie 1922. 
2 DIANI, fond Rectorat, dosar. 1000/1922, f. 120, 187. 
27 Lumea, din 9 decembrie 1922. 

profesorul Corneliu Sumuleanu”*. De asemenea, aceeaşi situaţie o întâlnim si la 
celelalte instituţii de învățământ superior din țară. 

Mişcarea studențească apărută la Cluj şi continuată în toate centrele 
universitare ale României Mari a fost îndrumată, instrumentată şi, ulterior captată de 
formațiunea politică grupată în jurul lui A.C. Cuza şi N.C. Paulescu. De la înălțimea 
catedrei universitare profesorul Cuza, prin intermediul unor studenți nationalisti fideli 
ideilor sale, a reuşit să se situeze în fruntea mişcării studenţeşti şi să-i confere chiar o 
titulatură programatică””. Astfel, tulburările studenţeşti din decembrie 1922, rămân 
cunoscute sub denumirea de mişcarea numerus clausus. 

Independent de influenţa — categorică de altfel — exercitată de A.C. Cuza şi 
Uniunea Naţional-Creştină (în frunte cu profesorul i ieşean şi N.C. Paulescu, profesor 
la Facultatea de Medicină din Bucureşti)” asupra mişcării studenţeşti ieşene, 
reprezentanţii studenţilor din toate centrele universitare, s-au întâlnit la 10 decembrie 
1922, în aula Facultăţii de Medicină din Bucureşti. La această întrunire studențească, 
au participat peste 1.000 de studenţi, care au dezbătut problematica studențească şi 
ultimele evenimente, legate de incidentele de la Cluj. In acest cadru, au avut loc 
discuții aprinse încheiate cu alegerea unui comitet de acțiune şi votarea unei motiuni. 
Comitetul de acțiune a fost constituit, în special, din studenții medicinisti: Ion 
Simionescu, Constantin Dänulescu, Titus Jipescu, Dumitru Marinescu-Slatina, Titus 
Cureleanu, Richard Tătaru, Sergiu Băcescu, Mircea Constantinescu pi Moţiunea 
votată în acest cadru, a constituit actul de naştere al generaţiei '22 şi, totodată, 
manifestul-program al mişcării studenţeşti, în care se specifica faptul că, revendicările 
studenţeşti nu se bazează pe considerente antisemite, de ordin rasial sau religios, şi că 
obiectivul principal al mișcării studenţeşti era asigurarea întâietăţii elementului 
românesc, „În universități şi rezolvarea unor „probleme de ordin superior cultural 
naţional"? 

Mişcările studenţeşti din decembrie 1922 şi revendicările explicite în vederea 
aplicării principiului numerus clausus, constituie momentul şi argumentul fondator al 
generației de la 1922, după cum aveau să se definească mai târziu reprezentanții 
studenților, deveniți lideri ai mişcării national-crestine din anii.'30. Prin aceste mişcări 
studenţeşti, s-a parcurs o etapă semnificativă în geneza şi evoluţia Dreptei în România 
interbelică. În primul rând s-a creat un profund sentiment de solidaritate studențească, 
iar evenimentele legate de organizarea studentimii la nivel national, au făcut posibil 
contactul nemijlocit între liderii studenților din toate centrele universitare. In primul 
rând, ne referim la întâlnirea lui Corneliu Zelea Codreanu, liderul Asociaţiei 
studenților creştini” , cu Ion L. Mota, presedintele Centrului Studenţesc „Petru Maior” 
din Cluj, întâlnire, credem noi, determinantă î în ecuaţia evoluției curentului national- 
creştin din perioada interbelică”. Astfel, în august 1923, se desfăşoară congresul 


2 > dem, 10 decembrie 1922. 

, Corneliu Z. Codreanu, Pentru legionari, vol. I, p. 112-116. 

30 Mircea Muşat, Ion Ardeleanu, România după Marea Unire, vol. II/1, Bucureşti, Editura Ştiinţifică şi 
Enciclopedică, 1986, p. 144. 

! Maria Somesan, Mişcarea studenţească din 1922, în Anuarul Institutului de Istorie Recentä, vol. I, 
Bucureşti, 2002, p. 196; G. Asandului, op.cit., p. 147 

? Ibidem. 
33 DJANI, fond Rectorat, dosar 1026/1923, f. 45-47. 
34 Comeliu Zelea Codreanu, Pentru Legionari, vol.I, p. 115. Secondat de Al. Ghica, fostul său coleg de la 
Liceul Militar de la Mănăstirea Dealu, Codreanu a plecat la Cluj pentru a lua legătura cu liderii mişcării 

conducătorilor si delegatiilor studenţeşti din România. Autoritățile au interzis 
Congresul, dar lucrările şi dezbaterile se desfăşoară la Mănăstirea Cetăţuia, în condiții 
de clandestinitate, prezidate de Ion. I. Mota. Discuţiile au urmărit evaluarea situaţiei 
studentimii române după aproape un an de activitate protestatară şi luarea deciziilor 
privind organizarea mişcării studenţeşti. Totodată, Congresul a declarat ziua de 10 
decembrie zi oficială a studențimii române şi s-a pus problema intervențiilor necesare 
pentru a fi recunoscută de organismele statului şi îndeosebi de către Ministerul 
Instrucțiunii. In acest moment, mişcarea studențească tinde să depăşească limitele 
unei mişcări sindicale şi să se implice politic. Acum se hotărăşte oficial începutul 
luptei împotriva partidelor politice şi se formează un comitet de acțiune alcătuit din 
Ionel Mota, Tudose Popescu, Ilie Gârneatä şi Corneliu Zelea Codreanu, adică viitorii 
lideri implicaţi în complotul studențesc din septembrie 1923*.Ei sunt cei care au 
primit numele generic de Văcăreşteni, după locul de detenţie în care au fost 
întemnițați de autorități, respectiv Mănăstirea Văcăreşti. 

Un alt fapt semnificativ este, de asemenea, modul în care profesorul universitar 
ieşean, A.C. Cuza a reuşit captarea principalilor lideri ai studenţilor. Rolul lui A.C. 
Cuza în continuarea acțiunilor revendicative de pe parcursul anului 1923 şi în 
organizarea mişcării „numerus clausus”, a fost cu siguranță hotărâtor. In primul rând 
prin cursurile sale de Economie politică, predate pe parcursul unui sfert de secol, 
profesorul ieşean a propăvăduit încurajarea elementului românesc în toate domeniile, 
dar mai ales în Universitate. Discursurile sale au întreţinut o atmosferă rezistentă a 
studenților față imixtiunile autorităților în viaţa studențească şi în universitate, față de 
presa de stânga şi filosemită, pregătind, astfel, mişcarea de la finele anului 1922. 
Chiar dacă nu s-a implicat direct în declanşarea evenimentelor de la Cluj, A.C. Cuza a 
susținut pe parcurs cauza protestatarilor, cum, de altfel, au făcut şi alți profesori 
universitari. Aceştia au recunoscut condiţiile precare din învățământul românesc şi 
ascensiunea continuă a elementului evreiesc, pe toate planurile, dar în special în 
mediul universitar’. Cert este că A.C. Cuza a reuşit pe parcursul anului 1923 
deturnarea mişcării studenţeşti de la obiectivele specifice sindicale, spre obiective 
radical-politice. Argumentatia profesorului ieşean asupra principiului numerus 
clausus şi insistența cu care l-a propăvăduit, a determinat atragerea unui segment 
important al studențimii către formațiunea sa politică, înființată chiar în toiul 
turbulentelor studenţeşti din anul 1923. 

Constituirea şi activitatea formațiunii politice intitulate Liga Apărării National- 
Creştine a depins, indiscutabil, de personalitatea complexă a profesorului universitar 
A.C. Cuza. Acesta s-a născut la 8 noiembrie 1857, la Iaşi şi era fiul lui Constantin Gh. 
Cuza şi al Sevastiei Coroi, fiica postelnicului Ioniță Coroi. Tatăl său era văr primar cu 
Domnul Unirii, Alexandru loan Cuza, iar în anul marelui act de la 24 ianuarie a fost 
numit, mai întâi judecător, iar la 19 mai 1859, prefect de Ismail, probabil şi grație 
faptului că făcea parte din familia Domnitorului. In toamna anului 1859 a fost ales 
candidat al Curţii de Apel din Iaşi, în locul lui Damaschin Bojincă, ca mai apoi, în 


studenţeşti şi pentru a-i recruta/inscrie în noua organizație naționalistă pe cale de a se constitui 

(L.A.N.C.). La Cluj întâlneşte Codreanu pe I. Mota si Corneliu Georgescu, viitorii fondatori ai Legiunii. 
Grigore Traian Pop, Mişcarea legionară . Idealul izbăvirii si realitatea dezastrului, Bucureşti, 

Editura Ion Cristoiu, 1999, p. 174-182; Armin Heinen, op.cit., p. 114. 

36 AC. Cuza, Mişcările studenţeşti şi cauzele lor, passim, idem, Numerus clausus, p. 2 şi urm; Ion 

Găvănescu, Imperativul momentului istoric, apud Corneliu Z. Codreanu, Pentru legionari, p. 104-106. 

1861, să fie numit membru al Curţii de Apel. Din 1863, Constantin Gh. Cuza a 
practicat avocatura în Bucureşti, pe lângă Curtea de Casaţie. Din căsătoria lui 
Constantin cu Sevastia se nasc doi copii, Petru şi Alexandru, care rămân orfani de 
timpuriu, întrucât tatăl moare prematur, în 1866, la vârsta de 48 de ani, iar mama lor 
moare la scurt timp, în anul 1870 

Rămas orfan de ambii părinţi la doar 13 ani, tânărul Alexandru face studiile 
primare la Iaşi, la Institutul privat al lui Anton Frey, pentru ca mai târziu, în 1873, 
unchiul şi epitropul său Panaite Cazimir să hotărască continuarea studiilor nepotului 
său, la Dresda. Marele Mihail Kogălniceanu a avut şi el un rol determinant în 
călăuzirea primilor paşi către înalta învățătură pentru tânărul Cuza, întrucât la 
recomandarea expresă a acestuia, adresată profesorului Julius Zachller, A.C. Cuza a 
fost declarat admis la Institutul Krause din Dresda“. Înconjurat cu toată atenția 
pedagogică de către profesorul Albert Meesner, A.C. Cuza studiază cu pasiune 
literatura germană şi greaca veche"”. Timpul petrecut în oraşul german, atmosfera 
propice studiului şi grija aproape părintească arătată de profesorii, săi sunt elemente 
definitorii, cu un caracter cvasi-inițiatic în procesul de educare şi formare a 
personalității lui A.C. Cuza. Intr-un interviu acordat fostului său student şi fidel 
admirator, ziaristul Alexandru Cusin, Profesorul avea să declare cu nostalgie, peste 
ani, că mediul cultural german şi-a pus hotărâtor amprenta asupra sa şi că „timpul 
petrecut la Dresda, a fost cel mai fecund” sub aspectul conduitei intelectuale şi 
morale“. În 1877, la Paris, Alexandru își dă bacalaureatul, obținând licenţa în litere şi 
filosofie în 1881, după care se înscrie la Facultatea de Ştiinţe Juridice de la Paris. In 
perioada 1882-1886, A.C. Cuza a studiat la Facultatea de Drept de la Bruxelles, unde 
îşi dă doctoratul în ştiinţe politice şi administrative (27 iulie 1882), iar în 29 ianuarie 
1886, obţine şi titlul de doctor în drept” . + 

Revenit în tară va fi ales ajutor de primar, în 1890 si deputat de către 
Colegiului al II-lea, din partea facțiunii „Tinerilor Conservatori” pe perioada 1892- 
1895. Integrat în cercul junimistilor, A.C. Cuza cunoaşte pe Eminescu, Creangă si pe 
Miron Pompiliu. Deşi un apropiat al mediilor politice conservatoare de la Iaşi, A.C. 
Cuza a parcurs si o etapă socialistă în devenirea sa politică si literară. Prieten cu 
socialiştii Vasile Gh. Morțun şi Constantin Mille, încă din timpul studenției derulate 
în capitala Belgiei, tânărul Cuza este introdus în anturajul literar al revistei 
Contemporanul, considerată în epocă tribuna oficială a ideilor democratice şi 
socialiste. In mai 1885 îşi face debutul literar cu poezia Ideal, în prestigioasa revistă 
Convorbiri literare” . Ca membru al Junimii politice, dar si a celei literare, A.C. Cuza 
a găsit spaţiu de exprimare în paginile revistei Convorbiri literare. A publicat poezii, 
epigrame, studii şi articole politico-economice, iar în perioada 1902-1905 a fost 
cooptat în comitetul de redacţie al revistei, alături de P.P. Negulescu, Grigore Antipa, 
Dimitrie Onciu, Ç. Rădulescu-Motru, P. Missir, Al. Philippide, Simion Mehedinți, 
Ludovic Mrazec®. A.C. Cuza s-a opus inițiativei exprimate de Iacob Negruzzi de a 
transfera revista Convorbiri literare de la Iaşi în Capitală. Disputa este tranşată prin 


%3 z Gheorghe Ghibănescu, Cuzeştii, Bucureşti, 1912, p. 150-151. 
3; Porunca Vremii, București, an V, Nr. 417 din 8 iunie 1936, p. 45. 
3? Grigore V. Coban, Fenomenul A.C. Cuza, laşi, 1939, p. 9. 
a porunca Vremii, București, an V, nr 417, p. 49. 
AC. Cuza, Memoriu asupra lucrărilor, a 1900, p. 4. 
4 Vezi poezia Ideal, în Convorbiri literare, Bucureşti, an XIX, nr. 2 din 1 mai 1885. 
# Gabriel Asandului, op.cit., p. 78. 

interventia liderului junimist P.P. Carp, care a mentionat dreptul lui Negruzzi de a 
dispune de soarta revistei întrucât aceasta era proprietatea sa. Din această 
neînțelegere, Cuza reține îndemnul lui Carp de a se fonda în aşi o nouă publicaţie, 
care să menţină linia ideologică şi ținuta literară junimistă. In consecință peste câțiva 
ani, în 8 octombrie 1889, va apărea primul număr al revistei Era Nouă, grație unui 
comitet de inițiativă format din A.C. Cuza, Petre Missir, N. Volenti**. Sub acest 
aspect, remarcăm încă o dată dinamismul dovedit de A.C. Cuza în a lansa proiecte 
publicistice şi a contribui cu perseverenţă şi talent la reuşita acestora. Astfel, în vara 
anului 1895, integrat fiind formaţiunii conservatoare, tânărul Cuza a înființat ziarul 
Vocea Iaşilor, î în perspectiva alegerilor parlamentare din toamna aceluiaşi an” 

Anul 1895 coincide şi cu îndepărtarea lui A.C. Cuza de gruparea 
conservatoare, fapt ce va avea consecințe şi sub aspectul colaborării acestuia cu 
revista Convorbiri literare, care l-a publicat din ce în ce mai rar. Odată cu publicarea 
unor articole cu un explicit caracter antiiudaic în ziarul România jună, în paginile 
căruia se regăseau nume prestigioase ale culturi române ca Alexandru Vlahuţă, C. 
Rădulescu-Motru, Ovid Densuşianu, Simion Mehedinţi, P. Dragomirescu, începe 
aventura naționalistă a lui A.C. Cuza. Deşi taxată de unii drept un capriciu dialectic, 
noua orientare avea să-l, definească doctrinar toată viața şi să-i marcheze implacabil 
întreaga carieră politică“. Datorită educației primite în Germania si Franța, A. C. 
Cuza a cunoscut de timpuriu frământarea de idei specifică sfârşitului de secol XIX şi 
a achiesat rând pe rând la socialism şi mai apoi la naționalism. Eugen Weber observa 
că A.C. Cuza a început prin a fi ateu şi socialist, evoluând ulterior „către un 
naționalism conservator, populist, traditionalist, ostil liberalismului economic şi 
democrației”. Deşi semnat sub pseudonim, primul său articol a apărut în decembrie 
1899 şi s-a intitulat Chestia evreiască. Acest articol avea să-l lanseze pe o nouă orbită 
ideologică, una mai radicală, care impunea un angajament social-politic mult mai 
potrivit temperamentului său vulcanic şi talentului oratoric de excepţie. EI a preluat şi 
continuat tezele gânditorilor nationalisti ai secolului al XIX-lea — Dionisie Pop 
Marțian, P.S. Aurelian, B.P. Haşdeu şi A.D. Xenopol — teze care argumentau 
încurajarea spiritului întreprinzător românesc, educarea românilor în direcția 
meseriilor şi comerțului, combaterea alcoolismului, considerată adevărată plagă 
socială şi formarea unei burghezii autohtone puternice, capabilă să abordeze cu succes 
concurența neloială a agenților alogeni ai capitalismului şi chiar să realizeze izolarea 


+ AC. Cuza, Amintiri de la Junimea din Iaşi, în Convorbiri literare, Bucureşti, anul LXX, nr. 5-7, 
1937, p. 29-40. 

à Ibidem, p. 38. 

46 Opţiunea nationalist-crestinä a lui A.C. Cuza a fost criticată din cauza etapei socialiste şi atee parcursă de 
către acesta la începutul carierei sale publicistice şi politice din anii deceniului nouă ai secolului XIX. 
Contemporanii îi reproşau amicitia strânsă cu socialiştii din perioada studiilor de la Bruxelles şi articolele şi 
monologuri sociale de stânga publicate în Contemporanul. Adaptarea doctrinară de mai târziu a 
creştinismului şi a Evangheliilor pentru combaterea iudaismului, a Thorei şi a Talmudului a creat confuzie 
printre cei care l-au cunoscut şi citit în tinerețe în ipostaza de ateu convins. A rămas emblematic ciclul de 
epigrame dedicat părintelui Damaschin, în care vitupereazä cu talent şi ironie defectele slujitorilor 
Bisericii: „Damaschin sătul la Athos de-a bea vutcă cu stafide/ O pornit în fuga mare cocotat pe un biet 
măgariu;/ li şoptise egumenul că-n Moldova se deschide/ Facultatea de Cotnariu” (Contemporanul, 
Bucureşti, an II, 1982-1983, p. 15. 

Hans Rogger, Eugen Weber (coord.), Dreapta europeană. Profil istoric, Bucureşti, Editura Minerva, 
1995, p. 391. 

legislativă a acestora, întrucât blocau ascensiunea elementului autohton.** 

Un alt moment foarte important al carierei politice a lui A.C. Cuza a fost, 
desigur, activitatea sa în Partidul Naționalist Democrat, alături de marele istoric 
Nicolae Iorga. Din cauza deosebirilor de vederi asupra conduitei politice a formaţiunii 
menţionate, dar şi a divergenţelor existente între cei doi privind problema evreiască, 
A.C. Cuza, adeptul unei atitudini mai tranşante, după mai multe tentative de separare 
a părăsit definitiv partidul în 1920. In paginile ziarului Nationalistul din 1 octombrie 
1922 se relatează momentul 7 aprilie 1920, când A.C. Cuza s-a separat politic de N. 
Iorga. După o perioadă de espectativă în care cei doi oameni politici au avut contacte 
sporadice şi au sondat diverse alternative politice ( profesorul ieşean a contribuit la 
naşterea Ligii Poporului), facțiunea de la laşi l-ar fi proclamat preşedinte al partidului 
pe A.C. Cuza şi l-ar fi exclus pe marele istoric” 

După cum consemnam mai sus, înființarea Ligii Poporului în aprilie 1918, l-a 
găsit pe A.C. Cuza printre membrii fondatori alături de Alexandru Averescu, 
Constantin Argetoianu, Matei Cantacuzino si Grigore Filipescu, dar micile frictiuni 
dintre profesorul ieşean şi Argetoianu, ca şi lipsa de atitudine politică a generalului, 1- 
au îndepărtat destul de repede de această formaţiune foarte populară, dealtfel, după 
terminarea războiului. 

Incă din timpul luptei politice alături de reputatul istoric N. Iorga, în jurul lui 
A.C. Cuza se formează un nucleu de intelectuali cu vederi naţionaliste şi cu reale 
calități propagandistice. Amintim, în acest cadru, pe profesorul de la Facultatea de 
Medicină, Corneliu Sumuleanu, pe profesorul de Etică şi Pedagogie, Ion Gävänescul, 
pe profesorul de germană de la Huşi, lon Zelea Codreanu, pe inginerul Bejan, 
arhitectul-sef al oraşului Iaşi. După ruptura politică dintre N. Iorga şi A.C. Cuza, 
gruparea de la Iaşi, coordonată de A.C. Cuza, a urmat linia politică relevată de acesta 
din urmă si au înfiinţat Partidului Naționalist Democrat - Creştin“. Totuşi, gruparea 
naționalistă democrat-creştină era o organizație mai mult regională, cu simpatizanți 
doar din laşi si alte oraşe şi târguri ale Moldovei. Pentru a da o altă dimensiune 
programului său politic nationalist-crestin, în ianuarie 1922, împreună cu profesorul 
N.C. Paulescu, Cuza a pus bazele Uniunii Naţional-Creştine”!. Programul noii 
grupări, organizate la nivel national, prevedea „lupta cu toate mijloacele legale pentru 
sprijinirea intereselor economice, politice şi culturale ale românilor”? şi denunța 
marea eroare a guvernantilor cu privire la acordarea de drepturi cetăţeneşti populaţiei 
evreieşti. Totodată, se sublinia că simpla împroprietărire fără acordarea mijloacelor de 
muncă a pământului şi fără o bază sigură de desfacere a produselor favorizează 
specula intermediarilor evrei. De asemenea, se menţiona faptul că votul universal 
foloseşte numai evreilor şi că această problemă extrem de importantă pentru România 
( problema evreiască) se putea rezolva doar prin expulzarea israeliților din tară”. În 
fruntea Comitetului de conducere al Uniunii se aflau: A.C. Cuza, N.C. Paulescu, Ion. 
Z. Codreanu, C. Sumuleanu, Alex. Naum si principesa Constanța Ghica (mama lui 
Grigore si Alexandru, colegi ai lui Corneliu Zelea Codreanu la Liceul Militar de la 


48 Ibidem. 
* Vezi Naţionalistul, Iaşi, an IX, nr. 7 din 1 octombrie 1922. 
50 Mircea Muşat, Ion Ardeleanu, Viaţa politică în România 1918-1921, Editura Politică, 1971, p. 270. 
z Apărarea naţională, Bucureşti, an I, nr. 1, 1 aprilie 1922, p. 1. 
#2 Ibidem. 
5 Ibidem. Vezi si Jean Ancel, Contribuţii la istoria României, vol.I/1, Bucureşti, Editura 
Hasefer, 2001, p. 24. 

Mănăstirea Dealu şi mai apoi la Facultatea de Drept din laşi). Se observă că în 
Comitetul respectiv apar toți prietenii politici ai lui A. Ç- Cuza, foşti partizani ai 
acestuia din perioada coabitării politice alături de N. Iorga”. 

Peste câteva luni, în aprilie 1922 s-a lansat organul de presă al Uniunii 
National Creştine. Oficiosul de partid purta titlul de Apărarea Națională, fiind 
principalul ziar al nationalismului-crestin şi prima publicaţie din România care a avut 
pe frontispiciu svastica. Finanţarea ziarului era asigurată de N.C. Paulescu, 
copreşedinte al formaţiunii national- -crestine” 

Gruparea politică condusă de A.C. Cuza avea şi o componentă studenţească 
redutabilă. Odată cu mişcările studenţeşti naționaliste, apărute la Universitatea ieşeană 
pentru a contracara organizaţiile comuniste, mai mult sau mai putin camuflate sub 
forma unor asociaţii studenţeşti, în prim-planul acțiunilor studenţeşti, se va situa 
studentul de la Facultatea de Drept, Corneliu Zelea Codreanu“. A.C. Cuza era naşul 
de botez al lui Corneliu, fiul profesorului lon Zelea Codreanu, vechi combatant 
naționalist din parioada mariajului politic dintre Iorga şi Cuza. Corneliu Zelea 
Codreanu a constituit initial Cercul studenteasc „Ștefan Vodă”, apoi devenise 
preşedintele Societăţii Studenților în Drept, iar mai târziu, la 20 mai 1922, cu scopul 
de a fortifica mişcarea naționalistă, discipolul lui A.C. Cuza, Corneliu Zelea 
Codreanu, a pus bazele Asociaţiei Studenților Creştini. Noua organizaţie îşi propunea 
să-i adune pe toți studenţii care manifestau o atitudine naționalistă, antibolşevică. In 
activitatea sa de organizare a studenţilor, Codreanu a fost, sprijinit şi îndrumat de către 
Cuza şi Sumuleanu care, de pe poziţia lor de profesori universitari, puteau acorda 
girul moral- -patriotic tuturor manifestărilor derulate în cadrul acestor asociații 
studenţeşti”. După spusele lui Codreanu, după o scurtă perioadă de timp, toată 
activitatea studențească va gravita în jurul noii societăţi, care s-a impus prin dinamism 
şi consecvență naționalistă în faşa vechii structuri a Centrului Studenţesc Iaşi. 
Conducere Centrului Studenţesc laşi era, de altfel, monopolizată de un grupuscul 
compus din studenți cu vederi de stânga (Timotei Marin, Th. Väscäuteanu, Mihail si 
Ipolit Derevici), susținuți de Rectorat” 

In condiţiile anului 1923, după declanşarea mişcărilor studenţeşti sub lozinca 
numerus clausus şi în strânsă conexiune cu dezbaterile Adunării Constituante de la 
Bucureşti, unde se discuta acordarea de drepturi politice lărgite minorităţii evreieşti, 
A.C. Cuza a hotărât înființarea unei noi formaţiuni politice, care să creeze cadrul 
general de exprimare a tuturor asociaţiilor şi grupărilor naționaliste. Constituită la 4 
martie 1923, Liga Apărării Naţionale Creştine îşi datorează existența şi doctrina, 
discursului naționalist şi notorietății politice a lui A.C. Cuza şi sprijinului politic 
substanţial acordat de o serie de personalități universitare (Corneliu Sumuleanu, Ion 
Găvănescul, Traian Brăileanu, N.C. Paulescu, Ion Cätuneanu). Înființarea propriu- 
zisă a parcurs mai multe etape. Într-o primă fază, în cadrul unui serviciu religios 
desfăşurat la Mitropolie s-au sfinţit 70 de steaguri ale noii formaţiuni î în faţa unei 
asistente formate din 10.000 de oameni veniţi din toată Moldova”. A doua fază s-a 


* Vezi G. Asandului, op.cit., p. 190-191. 
55 Ibidem, p. 191. 
56 Mircea Muşat, Ion Ardeleanu, România după Marea Unire, vol. Il/1, p. 144-145. 
2 z Comeliu Zelea Codreanu, Pentru legionari, vol. I, p. 49 si urm. 
=, Ibidem, p. 60-61. 
5 G. Asandului, op.cit., p. 191-192. 

derulat la Universitatea din Iaşi unde, cu prilejul cinstirii memoriei unor mari 
personalități culturale (Simion Bărnuţiu, M. Ko ogălniceanu), în aula Universității, a 
avut loc sedinta solemnă de constituire a Ligii” . A treia fază s-a petrecut în sala 
Bejan, când adunarea prezidată de generalul în rezervă Ion Tarnovschi, la ales 
preşedinte al noii formaţiuni politice pe profesorul universitar A.C. Cuza“!. Noua 
grupare politică a avut de la început concursul unui segment important al studentimii, 
fapt ce a asigurat un spirit activ, radical. Odată cu sfințirea celor 70 de steaguri (pe 
fundal negru, chenar tricolor şi zvastică la mijloc), „a aderat la Ligă întreaga 
studentime naționalistă din Bucovina, Basarabia şi Moldova” 

Actul constitutiv al Ligii Apărării Naţionale Creştine era, de fapt, un jurământ 
de credință față de elementele definitorii si de consistenţă istorică ale naţiunii române 
(Biserică şi Monarhie), faţă de simbolurile distincte ale noii formaţiuni. Organele de 
Siguranță au urmărit cu interes procesiunea organizată la Catedrala Mitropoliei din 
Iaşi, sfinţirea drapelelor şi legământul depus de membrii fondatori: 

„Act de jurământ în numele Tatălui, al Fiului şi al Sfântului Duh 

Astăzi, duminică 4 martie 1923, în catedrala Sfintei Mitropolii a Moldovei din 
laşi, asistând la oficierea serviciului divin, a parastasului întru pomenirea ostasilor 
români căzuți pe câmpul de luptă pentru apărarea natiei şi pentru libertatea şi unirea 
natiei româneşti. 

Subsemnaţii profesori şi studenți ai celor patru Universităţi: Iaşi, Bucureşti, 
Cluj, Cernăuţi şi cetăţeni delegaţi ai judeţelor României unite, ne-am constituit în Liga 
Apărării Naţionale Creştine şi după sfințirea drapelului am depus acest jurământ în 
faţa altarului. 

Jurăm credință sfintei Biserici a lui lisus Christos, pe a cărui învățătură divină 
se va putea stabili pacea între nații. 

Jurăm credinţă regelui României, care este întruchiparea dreptului la viaţă a 
natiei româneşti şi simtämântului strămoşesc. 

Jurăm credință drapelului Ligii Apărării Naţionale Creştine cu semnul 
zvasticii, care este simbolul străvechii noastre dăinuiri, a voinţei noastre de a ne păstra 
legea fără atingerea nației, fără amestec şi pământul, fără împărțirea lui cu nimeni. 

Aşa să ne ajute Dumnezeu!” 

A.C. Cuza şi L.A.N.C. se impun în peisajul politic de după primul război 
mondial, în prima decadă interbelică, drept vectorii principali ai naționalismului 
românesc. Oficiosul formațiunii a rămas ziarul Apărarea Naţională, iar programul 
grupării cuziste, denumire atribuită Ligii în epocă, formula teze cu caracter general 
specifice, de altfel, şi altor grupări politice. Elementul de noutate consta în abordarea 


6 Ibidem. 

! Corneliu Zelea Codreanu, Pentru legionari... pp. 118-120. Vezi şi nota Serviciului Special de 
Siguranță din 5 martie 1923 în Totalitarismul de dreapta în România. Origini, manifestări, evoluţie 
(goord., Ioan Scurtu), vol. I, Bucureşti, Institutul Naţional pentru Studiul Totalitarismului, 1996, p. 113. 

Totalitarismul de dreapta î în România, p. 113. Dacă raportul agenţilor de Siguranţă vorbeşte de 

“sfințirea” a 70 de steaguri şi, deci, înființarea a tot atâtea unități judeţene ale L.A.N.C., Codreanu în 
Pentru legionari, indică doar 40 de steaguri. In consecință, înclinăm să acordăm credit lucrării 
memorialistice semnate de liderul legionar şi considerăm că raportul Sigurantei Generale este uşor 
Șxageral. 

* Ibidem; Armin Heinen, op.cit., p.112. Istoricul german confirmă faptul că Liga a „reunit profesori si 
studenți ai celor patru universități si delegații din 42 de județe”; Dana Beldiman, Corneliu Beldiman, 
Dreapta românească. Elemente de organizare militară, în Arhivele totalitarismului, Bucureşti, an VIII, 
nr. 1-2, 2000, p. 34-35. Autorii expun jurământul depus de membrii L.A.N.C.. 

virulentă a „chestiunii evreieşti”, considerată vitală pentru societatea românească şi 
de rezolvarea căreia depindea propăşirea şi viitorul statului român“. Principiile de 
bază ale noii formațiuni vizau: „apărarea regalității şi a monarhiei constituționale”, 
„educaţia națională şi creştină”, „recunoaşterea ortodoxiei ca principală religie în 
statul român”, „combaterea luptei de clasă” şi „rezolvarea problemei evreieşti”, 
preconizată prin „eliminarea completă şi neîntârziată” a acestora din viaţa politică, 
socială şi, mai cu seamă, economică a ţării. Programul L.A.N.C. prevedea revenirea la 
articolul 7 din vechea Constituţie, limitarea locurilor unde se puteau aşeza evreii, 
numerus clausus raportat la toate domeniile de activitate, soluționarea revendicărilor 
mișcării studenţeşti şi redeschiderea universităţilor“. Liga propunea, totodată, o serie 
de acţiuni ale maselor prin organizare de conferințe la oraşe şi sate, de manifestări 
religioase, culturale şi sportive, înființarea de asociații cooperatiste şi bănci rurale, 
încurajarea înființării de şcoli profesionale de comerț şi meserii, sprijinirea 
întreprinderilor româneşti prin acțiuni politice şi parlamentare, „prin publicaţii, pentru 
„trezirea conştiinţei şi energiilor nationale- morale si religioase”* 

L.A.N.C. a afişat şi dezvoltat o simbolistică aparte, absolut originală în peisajul 
propagandistic al vremii. O analiză atentă a recuzitei cuziste, ne întăreşte convingerea 
că întregul arsenal de steaguri, icoane, insigne, prapori etala un sincretism national- 
religios cu valenţe atât creştine cât şi păgâne. Svastica a fost adoptată ca simbol oficial 
al Ligii în 1923, dar în scrierile doctrinare ale lui A. C. Cuza aflăm explicaţii, încă de 
la 1910, referitoare la vechimea şi conotatiile magico-religioase ale zvasticii pe 
teritoriul carpato-danubiano-pontic. Interesul profesorului ieşean privind zvastica, a 
devansat în timp adoptarea de către nazişti a acestui semn distinctiv. El arăta că 
semnul zvasticii apare pe patrafirul preoţilor, pe acoperământul sfintelor moaşte şi 
chiar la icoana Maicii Domnului de la Mitropolia din laşi. A.C. Cuza arăta că: 
„Svastica este în legătură cu cultul solar şi apare în acele ţări în care a trăit rasa 
pelascică, pe care o găsim la începuturi în țarile noastre” şi că este „semnul distinctiv 
al rasei arice şi în special al ramurei tracilor, din care ne tragem prin daci”. Pentru a 
anula orice eventuală acuzaţie de mimetism sau legătură cu national-socialismul 
german, profesorul ieşean preciza că prin vechimea ei pe meleagurile noastre 
„Svastica este, dar, în primul rând a noastră, românească, prin descendență din arii, 
traci şi daci”, iar faptul că L.A.N.C. a adoptat acest simbol, subliniază legătura cu 
trecutul dar şi imperativul păstrării identității nationale pe viitor“ 

Conducerea L.A.N.C. era asigurată de Consiliul Central, Marele Consiliu şi 
Marea Adunare Naţională (organisme la nivel central); de Inspectoratul regional şi 
Adunarea regională (organe ale partidului cu autoritate asupra unităților teritoriale 
mari, provincii şi regiuni), organele la nivel judeţean (Preşedintele organizației pe 
judeţ, sprijinit de un Consiliu judeţean şi o Adunare judeţeană); organe comunale 
formate din Preşedinte, Consiliu şi Adunare, toate cu atribuţii locale 

Pentru a răspândi cu succes dezideratele noii formaţiuni politice, liderii şi 


s e; Dimitrie P. Pascu, A.C. Cuza, economist si doctrinar al naționalismului, București, 1937, p. 33-34. 
a 65 Armin Heinen, op.cit., p. 112. 

Ibidem. 
6T A.C. Cuza, Cäläuza bunilor români, ed. a III-a, Iași, Institutul de Arte Grafice şi Editură „Presa Bună”, 
1927, p. 27. 

$ Idem, Învățătura lui Iisus, Iudaismul si teologia creştină, Iaşi, Editura „Ligii Apărării Nationale 
Creştine”, 1925, p. 33-34. Vezi şi G. Asandului, op.cit., p. 193. 

© Idem, Călăuza bunilor români..., p. 27. Vezi şi Gabriel Asandului, op.cit., p. 196. 

susținătorii Ligii au organizat un adevărat aparat propagandistic, format din ziare şi 
reviste dar şi un bine pus la punct sistem de distribuţie, în special la sate, unde presa 
ajungea mai greu. In primul rând subliniem activitatea publicistică şi doctrinară a 
ziarului Apărarea naţională (Bucureşti), oficiosul central al L.A.N.C., dar menționăm 
şi alte organe de presă, care au contribuit la afirmarea politică a noii grupări 
nationaliste: Naţionalistul (laşi); Înfrățirea românească (Cluj); Unirea (Craiova); 
Deşteaptă- te române (Ploieşti), Solidaritatea creştină (Brăila), Lupta naţională, 
LA.N.C.-ea, Sentinela (Focşani), Chemarea (Botoşani) Frăția creştină” (Galaţi); 
Strălucitorul (Constanţa); Ogorul nostru (Turnu Severin); Voința poporului (Arad) ”. 

Aşa cum s-a exprimat încă de la constituire, L.A.N.C. se dorea „o tovărăşie 
frățească, de luptă şi nu de partid”! şi realiza cadrul politic pentru eventuale 
colaborări sau fuziuni. În ideea consolidării noii formațiuni, s-au făcut eforturi pentru 
a se apropia de alte grupări cu ideologie apropiată. Marea notorietate politică de care 
se bucura A.C. Cuza, îl recomanda drept liderul cel mai indicat pentru reunirea tuturor 
grupărilor naționaliste, în cadrul unui organism politic mult mai vizibil în peisajul 
vieții publice româneşti. Astfel, la 10 septembrie 1925, conducerea L.A.N.C. a 
demarat negocieri cu liderii unor grupări naționaliste apropiate ca ideologie. La 18 
septembrie 1925 a avut loc fuziunea prin absorbție dintre L.A.N.C. Acţiunea 
Românească (grup politic transilvănean de tendință maurrasianä), Fascia Nationalä 
Română”? si Societăţile Arcäsesti din Bucovina”. Formațiunile care au fuzionat cu 
L.A.N.C. avuseseră o existență efemeră şi erau slab reprezentate în teritoriu. Întreaga 
activitate se baza pe conferințele şi întrunirile publice organizate de câteva grupuri de 
inițiativă, dar fără prea mare impact asupra opiniei publice. După absorbţia lor, A.C. 
Cuza a fost recunoscut ca preşedinte, iar funcţiile de vicepreşedinţi au fost ocupate de 
prof.dr. Nicolae Paulescu, prof.dr. Corneliu Şumuleanu şi prof.dr. Valer Pop”. 

Ca numär de membri, organizare si distributie în teritoriu, Fascia Nationalä 
Română a fost cea mai importantă grupare din cele care au fuzionat prin absorbție cu 
L.A.N.C. Inainte de celebrul marş asupra Romei, fascismul a devenit sursă de 
inspiraţie şi pentru un grup de intelectuali clujeni, care înființează o asociaţie numită 
Movimento nazionale fascista italo-romeno, graţie eforturilor susţinute a Elenei 


70 Apărarea naţională, Bucureşti, an MI, nr. 1, 15 noiembrie 1925, p. 1. Vezi şi G. Asandului, op.cit., 

199. 

© Nafionalistul, Iaşi, an XIII, nr.1 din 15 noiembrie 1925. 

ZG. Asandului, op.cit., p. 200. 

7 Ibidem. Cooptarea liderilor arcaşilor bucovineni de către Liga cuzistă şi mai apoi de către Legiune este 
consemnată şi de preotul Ion Dumitrescu-Borsa în lucrarea sa memorialistică Cal troian intramuros, 
Bucureşti, Editura Lucman, 2005, p. 42. De altfel, Sebastian Erhan, căpitan de arcaşi bucovineni este unul 
din liderii legionari de frunte ai Mişcării(cf. Petre Pandrea, Jurnal de filozofie politică. Memorii 
penitenciare, Bucureşti, Editura Vremea, 2001, p. 204). Vezi şi Dana Beldiman, Corneliu Beldiman, 
op.cit., p. 34-35. De asemenea prezența societăţilor arcäsesti bucovinene în cadrul manifestărilor legionare 
este semnalată şi de poetul Dumitru Leontieş. Cu prilejul unei vizite a lui Corneliu Codreanu la 
Câmpulung, pentru primirea Căpitanului s-au adunat „câteva sute de legionari, în frunte cu şeful județului, 
avocat şi comandant legionar-ajutor Lazăr Sagin, având lângă el pe comandant-ajutor Sebastian Erham, un 
țăran cât un munte, şeful arcaşilor din județul Câmpulung şi figură legendară” (cf. Dumitru Leontieş, Cum 
l-am cunoscut pe Căpitan, în Mărturii despre Legiune. Patruzeci de ani de la întemeierea Mişcării 
Legionare (1927-1967), Rio de Janeiro, Editura Dacia, 1967, p. 106. 

4 G. Asandului, op.cit., p. 200. Vezi si Actul de unire, semnat de cei 26 de reprezentanții Fasciei, 
Actiunii şi ai Ligii, care hotärau „contopirea” Fasciei şi Acțiunii în cadrul L.A.N.C., sub conducerea 
profesorului Cuza (Gh. Pop, Caracterul antinational si antipopular al activităţii Partidului Naţional 
Creştin, Cluj-Napoca, Editura Dacia, 1978, p. 52. 

Bacaloglu, o ziaristă stabilită în Italia. La sfârşitul anului 1922 s-a constituit F.R.N., 
care a avut initial mai multe nume: Liga Naţională sau Salvatorii Patriei. Adepții 
Elenei Bacaloglu au aderat Ja organizaţia Salvatorii Patriei şi împreună au întemeiat 
Fascia Naţională Română”. Fondatorii formaţiunii erau: dr. D. Pădeanu, ziaristul 
Titus Panaitescu Vifor, maiorul Gh. Băgulescu de la Şcoala de război, Gh. 
Lungulescu, ofițer în rezervă, Vasile Spătaru, ing. D. Rădulescu”. Publicat în 1924, 
programul Fasciei prevedea un standard de viaţă mai ridicat, loialitate față de 
Monarhie, expulzarea străinilor intrați în ţară după 1914, eradicarea corupției, măsuri 
de instruire Și înființarea de cooperative agricole pentru creşterea erele A în 
agricultură”! . Adoptarea modelului italian, bazat pe dinamica autorităţii de stat”? 
condus pe liderii Fasciei române la concluzii antiparlamentare şi antidemocratice. Ei 
militau pentru desființarea Parlamentului şi instituirea unei dictaturi naționaliste, din 
cauză că atât forul legislativ, cât şi puterea executivă erau înfeudate grupurilor de 
interese, care au sprijinit obținerea mandatelor şi a maj joritätilor şi că întreaga politică 
de partid era substituită intereselor imediate, electorale”. Fascia Naţională Română a 
avut filiale în mai multe oraşe din țară: Bucureşti, Timişoara, Arad, Cluj, Focşani, laşi 
şi Câmpulung Moldovenesc şi număra în dr de 1.500 de membri, recrutaţi, mai cu 
seamă dintre studenți, funcționari şi militari“ 

În 1919 s-a constituit la Cluj organizaţia naționalistă Frăția de cruce, condusă 
de avocaţii Amos Frâncu şi Liviu Ghilezan“ „Tot la începutul deceniului trei s-a 
întemeiat în oraşul de pe Someş „Actiunea National-Crestinä”, din inițiativa 
profesorilor universitari I. Cătuneanu, A. Ciortea, Iuliu Hatieganu, a avocatului Em. 
Vasiliu-Cluj şi a unui grup de studenți în frunte cu lon Mota, preşedintele Centrului 
Studenţesc „Petru Maior”*?. În 1922, Frăția de Cruce a fuzionat prin absorbţie cu 
Acţiunea Naţional-Creştină. Noua formațiunea încerca să imite într-o formă extrem 
de clară modelul dreptei franceze, statuat doctrinar de contribuţiile lui Ernest Renan, 
Maurice Barrés, Ch. Maurras, Georges Valois*”. Apropierea „Acţiunii Nationale” de 
la Cluj de formațiunea cuzistă, a fost sprijinită şi de grupul de studenți nationalisti 
clujeni, în frunte cu Ion. I. Mota. Tânărul lider de la Cluj intră în contact cu 
organizaţiile ieşene şi în special cu profesorul Cuza şi cu şeful studenţilor naționaliști, 
Corneliu Codreanu, în timpul mişcării numerus clausus. Unii dintre liderii studentimii 
clujene se vor transfera la Universitatea din laşi, pentru a continua activitatea politică 
în noile structuri: L.A.N.C. şi mai târziu Legiunea Arhanghelul Mihail (Corneliu 
Georgescu, lon Banea, lon Eremeiu). 

Apariția oarecum forțată, evoluţia scurtă şi impactul precar în societatea 
românească a acestor organizații, demonstrează că tentativele de imitare a 
formațiunilor de dreapta occidentale au fost sortite eşecului. După marea criză 


2 7, Totalitarismul de dreapta în România..., p. 316; Armin Heinen, op.cit., p. 107-108. 

“G. Asandului, op.cit., p. 200. 

77 Armin Heinen, op.cit., p. 1008. Vezi si Dragoş Zamfirescu, Legiunea Arhanghelul Mihail de la mit la 
realitate, Bucureşti, Editura Enciclopedică, 1997, p. 51. 
78 79 Dragoş Zamfirescu, op.cit., p. 46 

7 Ibidem. 

50 Armin Heinen, op.cit., p. 201. G. Asandului, op.cit., p. 201. 
à ap Lotalitarismul de dreapta în România, p. 181-185. 

3 Comeliu Z. Codreanu, Pentru legionari, p. 123. 

5 Vezi Guy Hermet, Istoria naţiunilor şi a nationalismelor în Europa, Iaşi, Institutul European, 1997, 
p. 157-163 (ediţia originală, Paris, Editions de Seuil, 1996). 

economică şi în special după afirmarea national-socialismului în Germania, tentatia 
de a copia modelul german, mai ales, a reapărut. In viața politică românească apare 
chiar un Partid National-Socialist, condus de colonelul Ştefan Tătărescu. Fuziunea 
L.A.N.C. cu gruparea politică a lui Octavian Goga, imprimă un nou ritm 
organizațional, de inspirație nazistă Partidului Naționalist Creştin, rezultat în urma 
înțelegerii politice dintre Goga şi A.C. Cuza %4 În acest moment se conturează si 
interesul crescând al unor cercuri politice de la Berlin faţă de unele formațiuni politice 
româneşti s5. 

Evoluţia formațiunii cuziste în anii '20, se racordează, sub aspectul 
activismului politic, la frământările şi mişcările studenţeşti apărute la Iaşi şi Cluj, 
organizate, mai apoi, de un grup de tineri energici şi foarte hotărâți în frunte cu 
Corneliu Codreanu, Ion I. Mota, Ilie Gârneaţă, Corneliu Georgescu, Radu 
Mironovici, Ion Banea ş.a. Mediatizarea aşa-numitului „complot studenţesc”, soldat 
cu arestarea si detentia grupului lui Codreanu la închisoarea Văcăreşti, procesul şi 
achitarea conspiratorilor, a contribuit la creionarea unei aure de erou şi de neîmpăcat 
luptător naționalist lui Codreanu, dar s-a realizat, evident, şi un transfer imens de 
popularitate către profesorul A.C. Cuza şi formațiunea sa, recunoscut fiind rolul de 
mentor şi de doctrinar al Profesorului. În această perioadă se ia hotărârea construirii 
unui cămin studențesc pentru studenții nationalisti. Necesarul de cărămizi avea să fie 
asigurat prin muncă voluntară prestată de studenţii organizați de Codreanu. Astfel iau 
ființă cărămidăria de la Ungheni şi tabăra de muncă de la grădina doamnei Ghica din 
Copou-laşi, care avea rolul să deservească tabăra de la Ungheni. Supravegheati 
îndeaproape de prefectul de poliţie Constantin Manciu, provocati permanent de 
agenți, supuşi la tratamente vexatorii (arestări, bătăi, umilinte), studenții intră în 
conflict deschis cu Manciu, considerat artizanul tuturor ingerintelor. Tensiunile dintre 
tineri şi autorități au declanşat o anchetă a ministrului de Interne, care a confirmat 
abuzurile prefectului şi în consecinţă, se aştepta demiterea lui. Atmosfera a fost însă 
inflamată de decorarea şi numirea onorifică a prefectului drept „Comandor al 
Coroanei” şi avansarea subalternilor săi pentru „merite deosebite”. Conturându-se 
ideea complicitätii guvernului la actele de samavolnicie ale autorităţilor locale ieşene, 
şi mai ales zvonul că Manciu nu va plăti pentru abuzurile sale, în timpul procesului 
studentului Comârzan, constituit în parte vătămată împotiva prefectului, Corneliu 
Codreanu, avocat al acuzării, îl împuşcă pe Manciu pe treptele Tribunalului, în urma 
unei altercatii verbale violente între cei doi. Incidentul de la Iaşi, contrar aşteptărilor, 
conduce spre creşterea simpatiilor populare la adresa lui Codreanu şi a notorietății 
acestuia şi nicidecum la oprobriul public. Cauzele acestui tragic deznodământ, 
motivațiile complexe expuse de inculpat în timpul procesului, mutat de la Iaşi la 
Focşani şi mai apoi la Turnu Severin (considerat drept un fief electoral al guvernului 
liberal, ar fi trebuit să asigure influențarea judecătorului şi a juratilor în sensul 
condamnării), amplele demonstrații de solidaritate cu acuzatul, depozitiile vehemente 
ale martorilor apărării şi în final achitarea lui Codreanu, toate aceste elemente au 
determinat declanşarea unui puternic val de simpatie pentru mişcarea politică a 
profesorului Cuza, beneficiarul imediat al trbulentelor tinerilor săi adepți. 

Pe fondul popularității crescânde a lui A. C. Cuza şi a formaţiunii sale în urma 
ultimelor evenimente, în septembrie 1925, după cum am relatat mai sus, are loc 


5 Armin Heinen, op.cit., p. 102, 228-229. 
5 Ibidem, p. 234-238. 

fuziunea L.A.N.C. cu două grupări nationaliste cu program şi ideologie asemănătoare: 
Acţiunea Naţională Română şi Fascia Naţională Română. Tot în toamna lui 1925, 
însă, au loc primele frictiuni între Codreanu şi profesorul Cuza, pe fondul unor 
divergențe privind tactica şi strategia de organizare, funcționare dar mai ales de 
exprimare şi activitate politică efectivă a Ligii. In esenţă, diferendurile între mentor şi 
discipol, se circumscriu disputei privind locul şi rolul doctrinarului şi conferentiarului 
în raport cu organizatorul şi activistul. Dacă A.C. Cuza era admirabil ca ideolog al 
mişcării, Codreanu era un excelent organizator de teren. Dacă profesorul Cuza dorea 
afirmarea ideii nationale în limitele descrise de Constituţia de la 1923 şi în cadrul 
luptei parlamentare, utilizând metodele tradiţionale confirmate de confruntările 
politice antebelice (întruniri publice, conferinţe, constituirea de asociaţii şi societăți 
cultural-religioase şi sportive, sprijinirea înființării de bănci şi întreprinderi 
româneşti), Codreanu afişa frecvent rezerve privind regimul parlamentar şi era un 
vehement acuzator al carentelor democraţiei româneşti“. El voia o mişcare 
structurată cvasi-cazon, cu o ierarhie bine stabilită şi liber asumată, o mişcare rezultată 
în urma unui proces interior de conştientizare a „pericolelor” ce pândesc societatea 
românească şi, totodată, un curent novator şi regenerator al vechilor virtuţi româneşti. 
Este foarte adevărat că şi instrumentele de propagandă preconizate de A.C. Cuza au 
fost larg utilizate mai târziu de Mişcarea Legionară, cu precădere în anii '30 (întruniri 
publice, presă, conferințe organizate în special de intelectualii grupați în cuiburile 
Grupului „Răzleţi”, sau în cuibul , Axa”, Comerţul Legionar, Cooperativa de Consum 
Legionar, întreprinderea fraților Manoilescu de la Sorecani cu personal muncitor 
eminamente legionar ş.a). Diferenţele constau în maniera de abordare a acestor 
probleme. Initiativele legionare depăşesc stadiul de proiect şi confirmă, în cele mai 
multe cazuri, seriozitatea asumării programului şi finalitäti sociale (construirea de 
şcoli, cantine, sanatorii şi biserici). 

Participarea L.A.N.C. la alegerile parlamentare din 25 mai 1926, a confirmat în 
principiu, existența unui electorat predispus acordării voturilor curentului nationalist- 
antisemit. Pe întraga țară, Liga obține 124.778 de voturi, reprezentând 4,76% şi zece 
locuri de deputat '. Majoritatea voturilor este recoltată din judeţele din Moldova, 
unde s-a făcut simțită propaganda cuzistă şi unde exista o minoritate evreiască 
apreciabilă şi destul de activă, fapt care ar explica frustrările populaţiei româneşti şi în 
replică, receptarea la scară largă a mesajului nationalist-crestin şi deci canalizarea 
votului spre L.A.N.C. Deşi au fost depuse liste în toate judeţele basarabene, în 
condițiile existenței unei comunități evreieşti poate mult mai active în comerţ, 
industrie, activități bancare decât în Vechiul Regat, aspect care la prima vedere ar 
acredita o acută sensibilizare a populaţiei româneşti la retorica antievreiască, totuşi, 
gruparea cuzistă a obținut rezultate irelevante. Cauzele popularității precare a Ligii, 
țineau în primul rând de slaba organizare şi propagandă a filialelor basarabene, dar şi 
de neglijarea evidentă a activității politice din partea forurilor conducătoare de la Iaşi. 
Totodată, minoritatea evreiască mult mai bine organizată în societăți cultural- 
religioase şi sportive, gen Liga Culturală Evreiască şi Maccaby Chişinău, era capabilă 
de rezistență şi chiar contraofensivă la acţiunile de propagandă antisemită. Posibil ca 
în această fază, populaţia să fi fost timorată de unele acţiuni de intimidare-provocare 
orchestrate de minoritarii evrei. Astfel, menționăm tulburările ivite la finele anului 


5 Corneliu Z. Codreanu, Pentru legionari, p. 282-291. 
37 Ibidem, p. 273. 

1926, când o delegaţie studențească din toate centrele universitare ia hotărârea să 
viziteze Basarabia şi Chişinăul la invitația expresă a [.P.S. Arhiepiscop Gurie, întrucât 
la 8 noiembrie acelaşi an se înființase Facultatea de Teologie la Chisinäu**. În acest 
context, după cum informează o notă-sinteză a Direcţiei de Poliţie şi Siguranţă, 
remisă Ministerului Afacerilor Externe, mai multi tineri evrei, membri ai 
organizațiilor amintite, au aşteptat garnitura de tren cu studenți în gările de pe traseul 
Iaşi-Chişinău, proferând injurii la adresa studenților nationalisti. Raportul sesizează 
caracterul periculos, paramilitar al Asociaţiei Maccaby „.....care sub formă de asociaţie 
sportivă pregăteşte tineretul evreiesc pentru rezistență, agitaţie şi chiar luptă împotriva 
populaţiei creştine” şi că, realmente reprezintă chiar -„puterea armată a evreilor iar 
Liga Culturală Evreiască are un caracter conspirativ” şi că „ascunde idei, planuri şi 
acțiuni subversive”, fiind implicată în toate acțiunile „teroriste şi comuniste care s-au 
făcut în decurs de nouă ani în această provincie”*”. Nota informativă mai arată că: 
„Atitudinea provocatoare şi agresivă a evreilor se datoreşte şi faptului că au fost 
încurajați chiar de elementele subversive de peste Nistru care au găsit un nou prilej de 
agitație”, prezentând ca argument capturarea, la 9 decembrie 1926, a unui transport de 
arme şi muniții făcut cu barca peste Nistru, din Ucraina sovietică. Armamentul uşor, 
specific luptelor de stradă şi activităţii în clandestinitate (revolvere şi cartuşe), era 
destinat „elementelor subversive evreieşti din Chişinău, care se pregăteau în vederea 
unor eventuale ciocniri cu studenții anunţaţi a reveni în Chişinău, în ziua de 10 
decembrie 1926”% 

La Chişinău, după oficierea slujbei religioase şi după dineul oferit de 
mitropolit, delegaţia studenţească a vizitat mai multe instituții publice din oraş, fiind 
continuu apostrofată de grupuri de evrei, iar la plecare, în gara Chişinău au fost atacați 
şi chiar răniţi”. Incidentele au continuat pe drumul de întoarcere spre Iaşi. În gara 
Vistierniceni, un alt grup de tineri evrei a tras cu revolverele în vagoanele ocupate de 
studenți, iar în gara Călăraşi, „oraş eminamente evreiesc”, a izbucnit o adevărată 
încăierare, între un grup de evrei „înarmaţi cu ciomege şi bolovani” şi studenţi care au 
coborât din tren şi au ripostat. Busculada a avut drept urmări spargerea unor geamuri 
ale prăvăliilor — probabil evreieşti — din gara Călăraşi şi rănirea a patru studenţi şi doi 
evrei şi este tratată în nota informativă ca reacție a studenților la „atitudinea 
permanent ostilă a evreilor, de modul cum au fost întâmpinați în Chişinău, unde prima 
dată veniseră în vizită la frații lor, indignati de atacul de la Vistierniceni, de rănirea 
însăşi a conducătorului lor şi de manifestările provocatoare a evreilor din Călăraşi atât 
la venirea, cât şi la înapoierea lor prin această localitate”. Actele ostile au continuat şi 
după plecarea studenţilor. Minoritarii evrei „cutreierau în grupuri compacte străzile şi 
terorizau pe locuitorii creştini” iar doi învăţători — originari, se pare, din Vechiul 
Regat — au fost apostrofati cu lozinca „Jos România” şi cu îndemnul de a pleca „din 
Basarabia cu tot cu Ferdinand al vostru, că altfel vă dăm noi afară”. La Chişinău, 
„evreii s-au dedat la o serie de acte de violenţă contra studenților din localitate, pe care 


55 Arhiva Serviciului Român de Informaţii (ASRI), fond „Diverse”, dosar 8441, f. 238-239, în 
Lotalitarismul de dreapta în România..., p 585-586. 

5 Ibidem. 
” Ibidem. 
“Ibidem, p. 588-589. Altercatiile din gara Chişinău s-au soldat cu doi răniţi din tabăra studenţilor. Printre 
victime şi Ilie Gârneatä, şeful delegaţiei, un vechi camarad al lui Codreanu, participant la toate agitatiile 
studenţeşti de la începutul anilor '20 şi la aşa numitul „complot studenţesc”, viitor membru fondator al 
Legiunii, şi din 1936 comandant al Bunei Vestiri, alături de ceilalți „Văcăreşteni”. 

îi pândeau noaptea pe la răspântiile străzilor si chiar î în faţa localului Facultăţii de 
Teologie, înarmaţi cu boxuri, cuțite, bastoane etc”? 2. Documentul emis de organele 
informative româneşti arată cu lux de amănunte, atitudinea provocatoare şi violentă a 
unor minoritari evrei, indicând numărul şi numele victimelor, profesia, domiciliul şi 
contextul în care au fost agresati. Rigurozitatea cu care este concepută această notă- 
sinteză şi rostul ei propriu-zis (servea Ministerului Afacerilor Străine, pentru o bună 
informare asupra situației, în condițiile unei puternice campanii externe de 
discreditare a României, în baza unor ridicole dezinformări referitoare la „atrocitățile 
antisemite din Basarabia”), impune o discuţie mai amplă privind atitudinea diasporei 
şi a organizațiilor evreieşti față de evenimentele din decembrie 1926 şi față de 
pretinsul antisemitism al autorităților române interbelice. Si în cazul semnalat la 
sfârşitul anului 1926, s-a făcut o intensă propagandă privind antisemitismul, violențele 
şi pogromurile antievreiești”. La o analiză mai atentă, mediul electoral dintre Prut si 
Nistru, datorită minorității evreieşti bine reprezentate, oferea cadrul propice infiltrării 
şi acțiunii propagandiştilor nationalisti. Permeabilitatea societății româneşti 
basarabene la infiltrarea discursului antisemit şi existenţa unui orizont de aşteptare 
bine conturat, grefat pe chestiunea evreiască, a suscitat interesul formațiunilor 
radicale de dreapta. Este adevărat că o abordare mai hotărâtă a organizării de filiale în 
judeţele de peste Prut, s-a efectuat după 1930, poate si din cauza crizei statutarilor, cu 
care s-a confruntat L.A.N.C. în anul 1927.Acesta este momentul în care, o serie de 
personalități ale partidului au fost excluse din Ligă de către A.C. Cuza, sau şi-au dat 
demisia, constituind aşa numita L.A.N.C.- Statutar. Acest grup politic întrunea vechi 
nationalisti şi tovarăşi de luptă şi de idei ai lui A.C. Cuza: vicepreşedintele L.A.N.C., 
profesorul Corneliu. Sumuleanu, Ion Zelea Codreanu, Valeriu Pop, dr. Haralamb 
Vasiliu, prof. Gh. Cârlan. Cei enumerati mai sus au protestat împotriva excluderii 
colegului lor, deputatul de Câmpulung, Paul Iliescu. Printre susţinătorii grupului 
protestatar s-au situat de la începutul crizei generalul I. Macridescu, profesorul Traian 
Brăileanu de la Universitatea din Cernăuţi, Hristache Solomon, profesorul I. 
Cătuneanu de la Universitatea clujeană”. 

Procentajul obţinut de L.A.N.C. în alegerile din 1926, a fost considerat un real 
succes, dar în loc să-i ambitioneze pe liderii formaţiunii în activitatea de organizare şi 
propagandă, mai mult i-a demobilizat. Obţinerea mandatelor de deputat, a condus la 
transformarea Ligii într-o formațiune parlamentară, oarecum împăcată cu noile 
perspective şi cu noile arme politice pe care le oferea parlamentarismul. A.C. Cuza a 
revenit în Parlament, după o absenţă de câţiva ani, regăsindu-şi forţa şi verva retorică 
obişnuită, dar neglijând activitatea organizatorică. Faptul că s-a uitat radicalismul 
inițial, că s-a renunţat la retorica vehement anti-politicianistă, putea să determine, 
diluarea discursului politic şi în consecinţă o criză de proporții a Ligii, din perspectiva 
pierderii simpatiilor electorale din fiefurile sale politice. Drept dovadă, în anul 
următor, 1927, gruparea avea să înregistreze un vizibil recul electoral prin pierderea a 
peste 50% din sufragiile obţinute în 1926. Dacă în 1926, Liga obținuse 124.778 de 
voturi, în anul următor s-a reuşit recoltarea a doar 52.481, respectiv 1,9% din 
sufragii”. 


?? Ibidem, p. 592. 
3 o, Minorităţi naționale din România. 1918-1925, p. 582-584 
% Corneliu Z. Codreanu, Pentru legionari, p. 286-290. 
5 Marcel Ivan, Evolutia partidelor noastre politice în cifre si grafice 1919-1932, Sibiu, Editura si 

Faptul că nu s-a reuşit nici măcar atingerea pragului electoral de 2%, a 
accentuat tensiunile din cadrul Ligii. Neînţelegerile din sânul grupării existau demult 
în stare latentă. Liderii partidului aveau opinii diferite în raport cu modul şi mijloacele 
de organizare şi propagandă. A.C. Cuza era omul politic tipic perioadei în care s-a 
format şi educat. Era fidel democraţiei parlamentare şi se pronunța pentru lupta de 
idei, bazată pe propagandă şi pe agitarea treptată a maselor. Alţi lideri şi reprezentanți 
ai L.A.N.C., au susținut necesitatea radicalizării mişcării’. Momentul de criză este 
accentuat şi de desprinderea tinerilor „Văcăreşteni”, în frunte cu Corneliu Z. 
Codreanu, care vor constitui, la 24 iunie 1927, Legiunea Arhanghelul Mihail, decisă a 
păstra o poziție echidistantă în raport cu cele două facțiuni din Ligă. Intemeierea 
Legiunii, consemna distantarea nucleului dur, studențesc în frunte cu Corneliu 
Codreanu. Conflictul dintre generaţii, deosebirile de ordin tactic, neimplicarea lui A. 
C. Cuza în problemele organizatorice ale L.A.N.C., au creat o stare de nemulţumire şi 
frustrare, peste care s-au suprapus rezultatele dezastruoase înregistrate la alegerile din 
1927. Tinerii aderenti au fost primii care au sesizat carentele de organizare ale 
profesorului Cuza. Corneliu Zelea Codreanu fusese trimis la studii doctorale în 
Franţa, la Grenoble, unde a aflat din epistolele vechilor camarazi de criza prin care 
trece L.A.N.C. Revenit în ţară, Codreanu a încercat reconcilierea celor două grupări, 
inițiativă eşuată după cum el avea să afirme mai târziu, în cartea Pentru legionari. 
Modul cum a fost primit şi tratat de către A.C. Cuza, i-a întărit convingerea lui 
Codreanu că, sciziunea s-a produs ca urmare a slăbiciunilor lui Cuza, a proastei 
comunicări dintre liderii Ligii, a lipsei coeziunii sufleteşti („lipsa de unitate 
sufletească”), fundamentală „pentru existenţa unei organizații care era „înconjurată din 
toate părțile de ochi inamici, care încearcă să profite de orice neînțelegere internă”? 
Aşadar, Codreanu îl acuza pe profesorul Cuza de proasta gestionare politică a crizei, 
fiindcă nu a făcut faţă acestei provocări, nu a reuşit să elaboreze un plan de luptă 
coerent, fiind „incapabil de organizare, incapabil de educaţie tehnică şi eroică, 
incapabil de a conduce forţe”. Tinerii activişti nationalisti conduşi de Codreanu îi 
reproşau profesorului Cuza neimplicarea organizatorică şi educaţională, deşi acesta 
era inegalabil sub aspect doctrinar şi ştiinţific. Totodată, ei observau că A.C. Cuza n-a 
emis „directive în materie de acțiune” şi nu a fost destul de abil să „netezească 
neînțelegerile şi nepotrivirile” inerente oricărei organizaţii”. Ulterior neînțelegerile de 
ordin tactic ivite în 1927 care au determinat retragerea Văcăreştenilor din Ligă, au 
evoluat spre adversitäti ireconciliabile în următorul deceniu interbelic. In Cărticica 
şefului de cuib, considerată adevărat catehism al vieţii legionare, Codreanu indica 
formațiunea cuzistă drept principal vinovat de toate ingerintele şi suferințele 
legionarilor! o 

Diminuarea influenței politice a L.A.N.C. si a profesorului Cuza după 
disoluțiile anului 1927, sunt confirmate şi în plan electoral prin insuccesele 


Wat Trafft&Drotleff, 1932, tabelul VII. 

„ Gabriel Asandului, op.cit., p. 202. 

7 Corneliu Zelea Codreanu, Pentru legionari, p. 260-263; idem, Circuläri şi manifeste, 1927-1938, 
München, Colecţia , Europa”, 1981, p. 2. 

* Idem, Pentru legionari, p. 257-263. A se consulta îndeosebi subcapitolele Primejdii ce pândesc o 
mişcare politică şi Critica Conducătorului. 

” Ibidem. 
100 Idem, Cärticica şefului de cuib, Bucureşti, 1933, p. 114. 

înregistrate la alegerile generale din 1927 (52. 481 voturi, respectiv 1,90 %)'°! şi la 
alegerile din 1928 (32.273 voturi, adică 1,14%)'%. De exemplu, rezultatele electorale 
obținute de L.A.N.C. în circumscripțiile basarabene, arată că mesajul naţionalist 
antisemit nu a fost bine receptat de populația votantă. Liga a depus liste în cinci 
judeţe, adjudecând procente precare, deşi în trei judeţe a trecut de pragul electoral de 
2%. La o primă analiză a distribuirii voturilor cuziste, în alegerile parlamentare din 
1927, se observă o disproportie a voturilor acumulate de Ligă în judeţele din nordul si 
centrul Basarabiei (Bălţi 3.634 şi aproximativ 8%, Orhei 2.797, respectiv 6,72%, 
Lăpuşna 1.119 adică 2,16%, Tighina 912 voturi, cu 2,12%), faţă voturile adjudecate 
în sud, la Ismail, judeţ cu o configurație etnică amalgamată (389 votanti şi 1,10%)1% 
Aceiaşi proporție se păstrează şi în anul electoral următor. Alegerile generale din 
decembrie 1928 reliefează o situație relativ bună a L.A.N.C. în judeţele nordice, 
(Orhei cu 4,18% şi Bălţi cu peste 7%), în raport cu scorurile electorale, în scădere, 
realizate în judeţele Tighina (1,33%) sau Soroca (0,5%), judeţ cu o organizaţie cuzistă 
foarte slabă față de filiala national-täränistä, de exemplu. De altfel, Partidul Național- 
Țărănesc a fost principalul beneficiar electoral al alegerilor parlamentare din 1928, 
obţinând o majoritate de excepţie în contextul luptelor electorale interbelice. Tot în 
1928 are loc defectiunea organizațiilor cuziste din Chişinău şi din judeţele Lăpuşna şi 
Cetatea Albă, fapt ce accentuează momentul de criză prin care trecea Liga cuzistă. 
Autorul sciziunii, Nicolae Negru, cel ce aderase la L.A.N.C. cu anumite rezerve, după 
cum arăta nota-sinteză, avea să declare, mai târziu, că oamenii de încredere din 
Basarabia ai i, profesorului Cuza au îmbrățișat antisemitismul doar „ca mijloc de 
căpătuială”.!% În acest sens, N. Negru reconstituie Liga Creştinilor Basarabeni sub 
sloganul: „Jidanii în Palestina, hoţii la puşcărie şi nebunii la balamuc”'® 
Diferendurile şi sciziunile apar şi în condiţiile în care autoritățile de poliţie, siguranță 
şi jandarmerie urmăresc pas cu pas, mişcarea nationalist-crestinä, împiedicând-o să-şi 
susțină activitatea de propagandă şi organizare a filialelor. 

Schimbările politice de anvergură de la începutul anilor '30 (revenirea pe tron 
a lui Carol al II-lea), dar şi marea criză economică, au fost de rău augur pentru 
L.A.N.C., care nu a mai reuşit să obţină rezultatele din 1926. Participarea la alegerile 
parlamentare din 1932 avea să readucă Liga într-o situaţie mai favorabilă pe plan 
electoral şi parlamentar. Liga cuzistă a reuşit să-şi depăşească rezultatele din 1926, 
obţinând 159.107 voturi, adică 5,32%, după ce, în 1931, obținuse doar 113.863, adică 
3,89% din numărul total de voturi!%. Cu toate aceste succese electorale, L.A.N.C. a 
continuat să fie o formaţiune insignifiantă pe scena politică românească, fără o 
influența determinantă în societatea românescă. 


101 op Monitorul Oficial, nr. 153, din 14 iulie 1927. 

o, Monitorul Oficial, nr. 283, din 19 decembrie 1928. 

a, Monitorul Oficial, nr. 153, din 14 iulie 1927. 

o Cf. Scutul Național, Chişinău, nr. 47, din 25 octombrie 1931. 

05 Vezi Actul Constitutiv, Statutele şi Programul Ligii Creștinilor Basarabeni, Chişinău, 1928. 
% Marcel Ivan, op.cit., tabelul VII. 

A.C. Cuza et le mouvents des étudiants pendant l’années 1922-1923. 
La constitution et l’activité de „Liga Apărării Naţional-Creştine” 
Résumé 


Après La Première Guerre mondiale, la société roumaine s’est confrontée avec 
une série de problèmes parus comme résultat du processus complexe d’adaptation 
démocratique législative et administrative de nouvelles réalités territoriales, sociales, 
économiques et ethniques survenues après La Grande Union. La réforme agraire et 
l’introduction du suffrage universel ont déterminé des modifications substantielles dans 
la physionomie socio-politique et économique du pays, accélérant le rythme de 
déploiement du processus de modernisation et de développement des structures 
institutionnelles démocratiques de la Roumanie de l’entre-deux-guerres. La réforme 
agraire, ayant comme principal élément une expropriation massive, et spécialement 
l’approbation du suffrage universel ont permis l’intrusion de nouveaux segments 
sociaux dans la vie politique, ignorés jusque là, qui ont érodé le fondement économique 
et politique de grands propriétaires fonciers, groupés, spécialement, à l’intérieur des 
partis conservateurs. 

Après La Grande Union, les attentes et les espérances des roumains étaient 
nombreuses et très réclamées/ véhiculées par la presse, les sociétés culturelles, les 
associations civiques ou à l’occasion des réunions politiques. Toutefois, avec l’élan et 
l’idéalisme caractéristique à l’âge, ces croyances dans un meilleur avenir étaient 
beaucoup plus impétueusement exprimées parmi les jeunes gens rentrés du front et les 
nouveaux étudiants. Les Universités de Iaşi, de Bucarest, de Cernăuţi et de Cluj allaient 
se confronter avec un nombre record d’étudiants provenus des provinces jointes en 
1981, beaucoup d’entre eux étant sympathisants des idées de gauche ou même 
communistes. Grâce au professeur universitaire A.C. Cuza, les étudiants nationalistes 
lanceront une véritable offensive de droite dans le milieu universitaire de Iaşi. 

Les mouvements estudiantins de décembre 1922 — déclenchés à l’Université de 
Cluj, mais continués véhémentement dans les autres centres universitaires — et les 
révendications explicites en vue de l’application du principe numerus clausus, 
constituent le moment et l’argument de base de la génération de 1922, comme allont se 
définir plus tard les représentants des étudiants, devenus chefs du mouvement national- 
chrétien des années '30. Par l’intermédiaire de ces mouvements des étudiants, on a 
parcouru une étape significative de la genèse et de l’évolution de la Droite dans la 
Roumanie de l’entre-deux-guerres. Un autre aspect éloquent est la manière dans laquelle 
le professeur universitaire. 

